ཀྲང་ཀྲེང་གིསའདམ་གཞུང་རྫོང་ནི་ལྷ་ས་གྲོང་ཁྱེར་གྱི་འབྲོག་ལས་རྐྱང་པའི་རྫོང་གཅིག་པུ་དེ་ཡིན་ཞིང་།རང་བྱུང་ཁོར་ཡུག་དང་དཔལ་འབྱོར་འཕེལ་རྒྱས་སོགས་རྒྱུ་རྐྱེན་གྱི་ཤུགས་རྐྱེན་ལས་རྨང་གཞིའི་སྒྲིག་བཀོད་ཅུང་ཞན་པ་དང་།འབྲོག་པ་ཁག་གཅིག་གི་དབུལ་སྒྲོལ་གྱི་ནང་སྐྱེས་སྒུལ་ཤུགས་མི་འདང་བ།དབུལ་སྒྲོལ་འགག་སྒྲོལ་གྱི་ལས་འགན་ལྕི་བ་སོགས་ཡོད།དབུལ་སྒྲོལ་འགག་སྒྲོལ་གྱི་དམག་འཐབ་ལ་རྒྱལ་ཁ་ལེན་པར་གནད་སྨིན་སྲིད་ཇུས་སྤྱོད་པ་ནི་འགག་རྩ་ཡིན་པས་འདམ་གཞུང་རྫོང་གིས།ཤང་དང་།གྲོང་རྡལ།གྲོང་ཚོ།དུད་ཚང་བཅས་ཀྱི་དོན་དངོས་དང་ཟུང་འབྲེལ་གྱིས་ཡུལ་བབ་ལ་བསྟུན་ཏེ་གནད་སྨིན་དབུལ་སྒྲོལ་གྱི་ལམ་ཐིག་དཔེ་རིས་དང་།དུས་ཚོད་རེའུ་མིགལས་འགན་ཡི་གེ་སོགས་བཟོས་ཏེ་རྫོང་ཡོངས་ཀྱི་སྟོབས་ཤུགས་ལ་བརྟེན་ནས་དབུལ་སྒྲོལ་འགག་སྒྲོལ་གྱི་དམག་འཐབ་ཡག་པོ་བརྒྱབ་པ་དང་སྲིད་ཇུས་གནད་སྨིན་སྤྱད་དེ་དབུལ་པོ་ངོ་མ་དབུལ་སྒྲོལ་དང་དངོས་འབྲེལ་དབུལ་སྒྲོལ་ཐུབ་པར་བྱས་ཡོདཅེས་བཤད།